b'\n_START_ARTICLE_\nDropbox\n_START_SECTION_\nLagring\n_START_PARAGRAPH_\nDropBox gir brukerne 2 gigabyte n\xc3\xa5r man lager en gratis konto. Det tilbys  ekstra gratis lagringsplass ved \xc3\xa5 invitere venner, 500 megabyte ved at invitasjonen blir tatt i bruk. Ved \xc3\xa5 bruke Carousel kan man motta 3GB ekstra, samt ekstra lagringsplass for \xc3\xa5 knytte til sosiale media._NEWLINE_Mer lagringsplass er mulig mot betaling._NEWLINE_(Priser og st\xc3\xb8rrelser per oktober 2014)\n_START_SECTION_\nHistorie\n_START_PARAGRAPH_\nDet hele startet med studenten Drew Housten ved Massachusetts Institute of Technology (MIT) som i sin studietid savnet et alternativ til den mobile USB-enheten for \xc3\xa5 lagre filer. Han ville utvikle et verkt\xc3\xb8y som kunne lagre og synkronisere data gjennom en server slik at det kunne v\xc3\xa6re tilgjengelig hvor som helst og n\xc3\xa5r som helst._NEWLINE_Under utviklingen s\xc3\xa5 han potensialet i produktet og slo seg sammen med studiekamerat Arash Ferdowsi. Sammen lanserte de tjenesten Dropbox i 2007. Tjenesten ble en suksess, og i l\xc3\xb8pet av det f\xc3\xb8rste \xc3\xa5ret registrerte 200 000 brukere seg._NEWLINE_Nettskytjenesten gikk fra \xc3\xa5 v\xc3\xa6re et fritidsprosjekt til \xc3\xa5 bli et millionselskap p\xc3\xa5 noen \xc3\xa5r. I dag finnes det over 50 millioner brukere av Dropbox, og det blir lagret og oppdatert langt over 300 millioner filer hver dag.'